חוק המועצה לגיל הרך

{{ח:התחלה}}
{{ח:כותרת|חוק המועצה לגיל הרך, התשע״ז–2017}}

{{ח:פתיח-התחלה}}
{{ח:מאגר|2020918}} {{ח:תיבה|ס״ח תשע״ז, 1129|חוק המועצה לגיל הרך|https://fs.knesset.gov.il/20/law/20_lsr_390426.pdf}}; {{ח:תיבה|תשפ״ד, 1493|תיקון מס׳ 13 לחוק הגנת הפרטיות|https://fs.knesset.gov.il/25/law/25_lsr_4810658.pdf}}.
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: מטרה והגדרות}}

{{ח:פנימי|פרק ב|פרק ב׳: המועצה לגיל הרך}}

{{ח:פנימי|פרק ג|פרק ג׳: חברי המועצה}}

{{ח:פנימי|פרק ד|פרק ד׳: ועדת שרים לענייני הגיל הרך ותקציב}}

{{ח:פנימי|פרק ה|פרק ה׳: ביצוע ותקנות}}

{{ח:קטע2|פרק א|פרק א׳: מטרה והגדרות}}

{{ח:סעיף|1|מטרת החוק}}
{{ח:ת}} מטרתו של חוק זה לקדם את הטיפול בילדים בגיל הרך ואת התפתחותם הגופנית והשכלית, להבטיח את בריאותם הפיזית והנפשית ואת מילוי צורכיהם החינוכיים, החברתיים, הפיזיים והרגשיים ולתת להם תנאים נאותים וסביבה טיפולית–חינוכית הולמת ומותאמת, שיאפשרו להם שוויון הזדמנויות בחייהם הבוגרים.

{{ח:סעיף|2|הגדרות}}
{{ח:ת}} בחוק זה –
{{ח:ת|סוג=הגדרה}} ”הגיל הרך“ – מלידה עד תחילת הלימודים בכיתה א׳;
{{ח:ת|סוג=הגדרה}} ”ועדת השרים“ – ועדת השרים לענייני הגיל הרך שהוקמה לפי הוראות {{ח:פנימי|סעיף 18|סעיף 18}};
{{ח:ת|סוג=הגדרה}} ”חוק תקציב שנתי“ – כמשמעותו {{ח:חיצוני|חוק יסודות התקציב|בחוק יסודות התקציב, התשמ״ה–1985}};
{{ח:ת|סוג=הגדרה}} ”מוסד להשכלה גבוהה“ – כהגדרתו {{ח:חיצוני|חוק שילוב סטודנטים במערכת החינוך|בחוק שילוב סטודנטים במערכת החינוך, התשס״ה–2005}};
{{ח:ת|סוג=הגדרה}} ”המועצה להשכלה גבוהה“ – כמשמעותה {{ח:חיצוני|חוק המועצה להשכלה גבוהה|בחוק המועצה להשכלה גבוהה, התשי״ח–1958}};
{{ח:ת|סוג=הגדרה}} ”תחום הגיל הרך“ – לרבות נושאים אלו: חינוך וחינוך מיוחד, בריאות לרבות רפואה מונעת, טיפות חלב ומסגרות להתפתחות הילד, רווחה, מסגרות חינוכיות וטיפוליות ופיתוח מסגרות אלו, מרכזים לגיל הרך, תזונה, פנאי, הדרכת הורים, בטיחות וצמצום העוני, והכול אם הם נוגעים לגיל הרך;
{{ח:ת|סוג=הגדרה}} ”השר“ – שר החינוך.

{{ח:קטע2|פרק ב|פרק ב׳: המועצה לגיל הרך}}

{{ח:סעיף|3|הקמת המועצה לגיל הרך}}
{{ח:ת}} מוקמת בזה המועצה לגיל הרך (בחוק זה – המועצה), שתפעל במסגרת משרד החינוך.

{{ח:סעיף|4|תפקידי המועצה}}
{{ח:ת}} תפקידי המועצה הם:
{{ח:תת|(1)}} להכין תכנית לאומית רב־שנתית, לתקופה שלא תפחת משלוש שנים, שמטרתה לקדם את הטיפול בתחום הגיל הרך כפי שהחליטה המועצה ולהמליץ על סדרי העדיפויות ליישום התכנית האמורה;
{{ח:תת|(2)}} לתאם בין משרדי הממשלה לרשויות המקומיות בכל הנוגע לפעילותם בתחום הגיל הרך, ובכלל זה תיאום לשם מניעה של מצבי סיכון לילדים בגיל הרך ואיתור וזיהוי מוקדם של ילדים בגיל הרך במצבי סיכון, של קשיים בתפקוד הורי ושל עיכוב בהתפתחות של תינוקות ופעוטות, וכן תיאום לשם צמצום העוני בקרב ילדים בגיל הרך, והכול לשם הטיפול בהם;
{{ח:תת|(3)}} לתאם בין משרדי הממשלה לרשויות המקומיות בכל הנוגע לצרכים של ילדים עם מוגבלות בגיל הרך;
{{ח:תת|(4)}} להמליץ על אמות מידה בתחום הגיל הרך ועל דרכי יישום ואכיפה של אמות המידה האמורות;
{{ח:תת|(5)}} לגבש המלצות לגבי ההכשרה המקצועית הנדרשת מאנשי מקצוע העוסקים בתחום הגיל הרך, לרבות ההכשרה המקצועית הנדרשת מאנשי מקצוע לטיפול בילדים עם מוגבלות בגיל הרך;
{{ח:תת|(6)}} לקדם פעולות הסברה בתחום הגיל הרך;
{{ח:תת|(7)}} להמליץ על דרכי הערכה ומדידה איכותית וכמותית של פעילות המוסדות בתחום הגיל הרך ושל ההכשרות של אנשי המקצוע העוסקים בתחום הגיל הרך;
{{ח:תת|(8)}} להקים ולנהל מרכז לאומי למידע ולמחקר בתחום הגיל הרך כאמור {{ח:פנימי|סעיף 11|בסעיף 11}};
{{ח:תת|(9)}} להמליץ על תכניות ליצירת רצף בין המסגרות המיועדות לגיל הרך ובין מסגרות כאמור לבתי הספר, לרבות בחינוך המיוחד;
{{ח:תת|(10)}} לייעץ לוועדת השרים.

{{ח:סעיף|5|ועדות מייעצות}}
{{ח:ת}} המועצה רשאית למנות ועדות מייעצות, מקרב חבריה ושלא מקרב חבריה, לתקופה שתקבע ולמטרות שתקבע, ולמנות יושבי ראש לוועדות אלו, והכול לפי נוהל שתקבע המועצה.

{{ח:סעיף|6|הזמנת מומחים ובעלי ידע}}
{{ח:ת}} המועצה רשאית לזמן לדיוניה מומחים ובעלי ידע בנושאים מקצועיים או לבקש מהם חוות דעת אם ראתה שהדבר דרוש לה לשם גיבוש עמדתה.

{{ח:סעיף|7|סדרי עבודה}}
{{ח:תת|(א)}} יושב ראש המועצה או סגנו יכנסו את המועצה לפחות ארבע פעמים בשנה קלנדרית.
{{ח:תת|(ב)}} המניין החוקי בישיבות המועצה הוא 12 מחבריה, ובהם יושב ראש המועצה או סגנו, וכן שלושה חברים לפחות שהם נציגי משרדי ממשלה שונים, ואחד מהם – נציג משרד העבודה הרווחה והשירותים החברתיים.
{{ח:תת|(ג)}} החלטות המועצה יתקבלו ברוב קולות של חברי המועצה המשתתפים בהצבעה, ובהם שלושה חברים שהם נציגי משרדי ממשלה שונים לפחות; היו הקולות שקולים, יכריע יושב ראש המועצה, ובהיעדרו – סגנו.
{{ח:תת|(ד)}} המועצה תפרסם לציבור את סדר היום הצפוי של ישיבות המועצה, וכן תפרסם לאחר הישיבות את ההחלטות שהתקבלו בהן.
{{ח:תת|(ה)}} המועצה תקבע את סדרי עבודתה ונהליה, ככל שלא נקבעו לפי חוק זה.

{{ח:סעיף|8|תוקף פעולות}}
{{ח:ת}} קיום המועצה, סמכויותיה, תוקף החלטותיה ופעולותיה לא ייפגעו מחמת שנתפנה מקומו של חבר מחבריה.

{{ח:סעיף|9|גמול והחזר הוצאות}}
{{ח:תת|(א)}} חבר המועצה, למעט סגן יושב ראש המועצה, לא יהיה זכאי לגמול בעד חברותו במועצה, אך יהיה זכאי לקבל החזר הוצאות סבירות שהוציא לצורך השתתפותו בישיבות המועצה, ובלבד שאינו זכאי לקבל החזר עבור הוצאות אלו ממקור אחר.
{{ח:תת|(ב)}} חבר המועצה שהוא עובד המדינה, עובד גוף מתוקצב או עובד באותו גוף שהוא מייצג במועצה לא יהיה זכאי להחזר הוצאות כאמור בסעיף קטן (א).
{{ח:תת|(ג)}} סגן יושב ראש המועצה יהיה זכאי לקבל שכר או גמול, לפי הוראות שיקבעו השר ושר האוצר.
{{ח:תת}} {{ח:הערה|פורסם {{ח:חיצוני|צו המועצה לגיל הרך (גמול סגן יושב ראש המועצה)|צו המועצה לגיל הרך (גמול סגן יושב ראש המועצה), התשע״ט–2019}}.}}
{{ח:תת|(ד)}} בסעיף זה, ”עובד המדינה“ ו”עובד גוף מתוקצב“ – כהגדרתם {{ח:חיצוני|חוק יסודות התקציב#סעיף 32|בסעיף 32 לחוק יסודות התקציב, התשמ״ה–1985}}.

{{ח:סעיף|10|דוח שנתי}}
{{ח:תת|(א)}} המועצה תכין מדי שנה דוח שנתי המסכם את פעילותה ואת החלטותיה בשנה החולפת, את עיקר הממצאים של מרכז המידע כאמור {{ח:פנימי|סעיף 11|בסעיף 11}}, את התכנית הלאומית הרב־שנתית המעודכנת שהכינה בתחום הגיל הרך ואת יישום התכנית הרב־שנתית במשרדי הממשלה וברשויות המקומיות.
{{ח:תת|(ב)}} הדוח השנתי יוגש לראש הממשלה, לוועדת השרים וליושב ראש הכנסת לא יאוחר מיום 31 במרס בכל שנה לגבי השנה שחלפה; יושב ראש הכנסת יורה על קיום דיון בדוח השנתי שהוגש לו כאמור, בכנסת או בוועדה מוועדותיה שתחום הגיל הרך הוא במסגרת סמכויותיה, כפי שתקבע ועדת הכנסת.
{{ח:תת|(ג)}} ועדת השרים תקיים דיון בדוח השנתי לאחר הגשתו.

{{ח:סעיף|11|מרכז לאומי למידע ולמחקר בתחום הגיל הרך|תיקון: תשפ״ד}}
{{ח:תת|(א)}} המועצה תקים ותנהל מרכז לאומי למידע ולמחקר בתחום הגיל הרך (להלן – מרכז מידע) שמטרותיו הן הפעלת מערך לאיסוף מידע, עריכת מחקרים ועיבוד נתונים בתחום הגיל הרך והעמדת המידע לשימוש עבודת המועצה.
{{ח:תת|(ב)}} לשם מילוי תפקידיו לפי חוק זה, רשאי מרכז המידע לדרוש מרשות ציבורית מידע בעניין הנוגע לתחום הגיל הרך; ואולם רשות ציבורית לא תעביר נתונים המהווים מידע אישי כהגדרתו {{ח:חיצוני|חוק הגנת הפרטיות|בחוק הגנת הפרטיות, התשמ״א–1981}}.
{{ח:תת|(ג)}} מרכז המידע יפעל להאחדת השימוש של משרדי הממשלה והרשויות המקומיות במונחים הנוגעים לתחום הגיל הרך.
{{ח:תת|(ד)}} פעילות מרכז המידע בתחום החינוך תיעשה בשיתוף פעולה עם הרשות הארצית למדידה והערכה בחינוך שבמשרד החינוך; פעילות מרכז המידע בתחומים אחרים תיעשה בשיתוף פעולה עם יחידות המחקר של משרדי הממשלה, ככל שהתחום נוגע אליהן.

{{ח:קטע2|פרק ג|פרק ג׳: חברי המועצה}}

{{ח:סעיף|12|חברי המועצה}}
{{ח:תת|(א)}} השר יהיה יושב ראש המועצה והוא ימנה 22 חברים נוספים, והם:
{{ח:תתת|(1)}} אדם בעל ידע רב, מומחיות וניסיון רב מוכח בנושא אחד לפחות בתחום הגיל הרך, שימונה בהתייעצות עם שר העבודה הרווחה והשירותים החברתיים, והוא יהיה סגן יושב ראש המועצה וינהל את עבודתה;
{{ח:תתת|(2)}} שני עובדי משרד הבריאות, בעלי זיקה לנושא אחד לפחות בתחום הגיל הרך, ולפחות אחד מהם בעל זיקה לבריאות הציבור, שימונו לפי המלצת שר הבריאות;
{{ח:תתת|(3)}} ארבעה עובדי משרד העבודה הרווחה והשירותים החברתיים, שניים בעלי זיקה לנושא אחד לפחות בתחום הגיל הרך, ושניים בעלי זיקה לנושא מעונות יום ומשפחתונים, שימונו לפי המלצת שר העבודה הרווחה והשירותים החברתיים;
{{ח:תתת|(4)}} עובד משרד האוצר, שימונה לפי המלצת שר האוצר;
{{ח:תתת|(5)}} עובד משרד המשפטים, שימונה לפי המלצת שר המשפטים;
{{ח:תתת|(6)}} שני עובדי משרד החינוך, בעלי זיקה לנושא אחד לפחות בתחום הגיל הרך;
{{ח:תתת|(7)}} שני נציגים שימונו לפי המלצת שר הפנים, האחד מקרב עובדי משרדו והשני ראש רשות מקומית או סגנו;
{{ח:תתת|(8)}} עובד מרכז השלטון המקומי, בעל זיקה לנושא אחד לפחות בתחום הגיל הרך, שימונה לפי המלצת יושב ראש מרכז השלטון המקומי;
{{ח:תתת|(9)}} שני אנשי סגל אקדמי בכיר במוסד להשכלה גבוהה, האחד בעל מומחיות במחקר מתקדם בנושא אחד לפחות בתחום הגיל הרך, והאחר איש סגל אקדמי בכיר במוסד להשכלה גבוהה שהוא מוסד להכשרת עובדי הוראה, בעל מומחיות בהכשרת עובדי הוראה לגיל הרך, שימונו לפי המלצת המועצה להשכלה גבוהה, ובלבד ששני אנשי הסגל כאמור לא יהיו מאותו מוסד להשכלה גבוהה;
{{ח:תתת|(10)}} ארבעה נציגי ציבור בעלי ידע או ניסיון רבים בתחום הגיל הרך, כגון נציגי הורים ונציגי ארגונים העוסקים בגיל הרך, שמייצגים מגוון רחב של גופים ציבוריים ופרטיים; נציג ציבור אחד יהיה אדם בעל ידע, מומחיות או ניסיון בשילוב ילדים עם מוגבלות בגיל הרך במסגרות הטיפול והחינוך הכלליות, שימונה לפי המלצת נציב שוויון הזדמנויות לאנשים עם מוגבלות, ונציג ציבור אחד ימונה לפי המלצת שר הבריאות;
{{ח:תתת|(11)}} נציג ארגונים המפעילים מעונות יום, שימונה לפי המלצת שר העבודה הרווחה והשירותים החברתיים;
{{ח:תתת|(12)}} רופא מומחה ברפואת ילדים, שימונה לפי המלצת הארגון המקצועי המייצג את המספר הגדול ביותר של רופאים העוסקים ברפואת ילדים בישראל.
{{ח:תת|(ב)}} הודעה על מינוי המועצה, על הרכבה ועל כל שינוי בהרכבה תפורסם ברשומות.
{{ח:תת|(ג)}} לא ימונה כחבר המועצה מי שהורשע בעבירה פלילית או בעבירת משמעת שמפאת מהותה, חומרתה או נסיבותיה אין הוא ראוי לכהן כחבר המועצה, או מי שהוגש נגדו כתב אישום בעבירה פלילית או קובלנה בעבירת משמעת כאמור.

{{ח:סעיף|13|ייצוג הולם}}
{{ח:ת}} בהרכב המועצה יינתן ביטוי הולם, בנסיבות העניין, לייצוגן של כלל קבוצות האוכלוסייה בחברה הישראלית, ובכלל זה לקבוצות האוכלוסייה המנויות {{ח:חיצוני|חוק שירות המדינה (מינויים)#סעיף 15א|בסעיף 15א(א) לחוק שירות המדינה (מינויים), התשי״ט–1959}}; בלי לגרוע מהאמור, אחד לפחות מחברי המועצה יהיה מקרב האוכלוסייה החרדית ואחד לפחות – מקרב האוכלוסייה הערבית.

{{ח:סעיף|14|תקופת כהונה}}
{{ח:תת|(א)}} תקופת כהונתו של חבר המועצה, מלבד השר, תהיה ארבע שנים, ואפשר לשוב ולמנותו לתקופת כהונה נוספת אחת בלבד.
{{ח:תת|(ב)}} על אף האמור בסעיף קטן (א), תקופת כהונתו של חבר המועצה נציג הארגונים המפעילים מעונות יום שמונה לפי {{ח:פנימי|סעיף 12|סעיף 12(א)(11)}} תהיה שנתיים, ואפשר לשוב ולמנותו לתקופת כהונה נוספת אחת בלבד.

{{ח:סעיף|15|פקיעת כהונה, העברה מכהונה והשעיה מכהונה}}
{{ח:תת|(א)}} חבר המועצה יחדל לכהן לפני תום תקופת כהונתו בהתקיים אחד מאלה:
{{ח:תתת|(1)}} הוא התפטר במסירת כתב התפטרות לשר;
{{ח:תתת|(2)}} חדל להתקיים בו תנאי מהתנאים למינויו כאמור {{ח:פנימי|סעיף 12|בסעיף 12}};
{{ח:תתת|(3)}} הוא הורשע בעבירה כאמור {{ח:פנימי|סעיף 12|בסעיף 12(ג)}}.
{{ח:תת|(ב)}} השר רשאי להעביר חבר מועצה מכהונתו לפני תום תקופת כהונתו, בהודעה בכתב, אם נבצר ממנו, דרך קבע, למלא את תפקידו או שהוא נעדר בלא סיבה מוצדקת משלוש ישיבות רצופות של המועצה או ביותר משליש מישיבותיה במשך שנה אחת; היעדרות בשל שירות מילואים או בשל תקופת לידה והורות לא תובא במניין ההיעדרויות לעניין סעיף קטן זה.
{{ח:תת|(ג)}} הוגש נגד חבר המועצה כתב אישום בעבירה פלילית או קובלנה בעבירת משמעת כאמור {{ח:פנימי|סעיף 12|בסעיף 12(ג)}}, רשאי השר להשעותו מכהונתו עד למתן פסק דין סופי בעניינו.

{{ח:סעיף|16|ניגוד עניינים}}
{{ח:תת|(א)}} לא ימונה ולא יכהן כחבר המועצה מי שעלול להימצא, במישרין או בעקיפין, באופן תדיר, במצב של ניגוד עניינים בין מילוי תפקידו כחבר המועצה לבין עניין אישי שלו או תפקיד אחר שלו.
{{ח:תת|(ב)}} חבר המועצה לא יטפל במסגרת תפקידו בנושא העלול לגרום לו להימצא, במישרין או בעקיפין, במצב של ניגוד עניינים בין מילוי תפקידו כחבר המועצה לבין עניין אישי שלו או תפקיד אחר שלו.
{{ח:תת|(ג)}} נודע לחבר המועצה שהוא עלול להימצא במצב של ניגוד עניינים כאמור בסעיף קטן (ב), יודיע על כך ליושב ראש המועצה או לסגן יושב ראש המועצה, ימסור לו את המידע הנוגע לעניין ולא יטפל בנושא כאמור באותו סעיף קטן.
{{ח:תת|(ד)}} על אף האמור בסעיף זה, רשאי חבר המועצה להביא בחשבון גם את עניינם של הגוף או האוכלוסייה שהוא נציגם, ככל שהם קשורים לחוק זה, ולא יראו אותו כמצוי במצב של ניגוד עניינים בשל כך בלבד.
{{ח:תת|(ה)}} בסעיף זה –
{{ח:תת|סוג=הגדרה}} ”בעל עניין“ – כהגדרתו {{ח:חיצוני|חוק ניירות ערך|בחוק ניירות ערך, התשכ״ח–1968}};
{{ח:תת|סוג=הגדרה}} ”טיפול“ – לרבות קבלת החלטה, העלאת נושא לדיון, נוכחות בדיון, השתתפות בדיון או בהצבעה או עיסוק בנושא מחוץ לדיון;
{{ח:תת|סוג=הגדרה}} ”עניין אישי“, של חבר המועצה – לרבות עניין אישי של קרובו, עניין של תאגיד שהוא או קרובו הם בעלי עניין בהם, עניין של גוף שהוא או קרובו הם מנהלים או עובדים אחראים בו או עניין של שותף, מעסיק או עובד שלו או של קרובו;
{{ח:תת|סוג=הגדרה}} ”קרוב“, של אדם – בן זוג, הורה, הורי הורה, בן או בת ובני זוגם, אח או אחות וילדיהם, גיס, גיסה, דוד או דודה וילדיהם, חותן, חותנת, חם, חמות, חתן, כלה, נכד או נכדה, לרבות חורגים, וכל אדם הסמוך על שולחנו.

{{ח:סעיף|17|מינוי ממלא מקום}}
{{ח:תת|(א)}} התפטר חבר המועצה מתפקידו או חדל מסיבה אחרת לכהן כחבר המועצה לפני תום תקופת כהונתו, ימנה השר חבר אחר במקומו באותה הדרך שבה נתמנה אותו חבר ולמשך יתרת תקופת כהונתו.
{{ח:תת|(ב)}} חבר המועצה שנבצר ממנו למלא את תפקידו במשך תקופה העולה על שלושה חודשים או חבר המועצה שהושעה לפי {{ח:פנימי|סעיף 15|סעיף 15(ג)}}, רשאי השר למנות לו ממלא מקום באותה הדרך שבה נתמנה אותו חבר ולמשך התקופה שבה נבצר ממנו למלא את תפקידו או למשך תקופת ההשעיה, לפי העניין.

{{ח:קטע2|פרק ד|פרק ד׳: ועדת שרים לענייני הגיל הרך ותקציב}}

{{ח:סעיף|18|ועדת שרים לענייני הגיל הרך}}
{{ח:תת|(א)}} הממשלה תקים ועדת שרים לענייני הגיל הרך, ואלה חבריה: השר, והוא יהיה יושב ראש הוועדה, שר הבריאות, שר העבודה הרווחה והשירותים החברתיים, שר האוצר ושר הפנים.
{{ח:תת|(ב)|(1)}} ועדת השרים תדון בתכנית הלאומית הרב־שנתית שהכינה המועצה ותאשר אותה בשינויים שעליהם תחליט הוועדה.
{{ח:תתת|(2)}} התקציב למימוש התכנית הלאומית הרב־שנתית ייקבע בחוק התקציב השנתי כתקציב נוסף בסעיף תקציב משרד החינוך, במסגרת ההקצאה לתקציב למימוש התכנית הלאומית הרב־שנתית לגיל הרך, אלא אם כן קבעה ועדת השרים אחרת; המועצה תפקח על ביצוע התקציב.

{{ח:סעיף|19|תקציב המועצה}}
{{ח:ת}} תקציב המועצה למימון פעולותיה והוצאותיה לפי הוראות חוק זה, למעט התקציב למימוש התכנית הלאומית הרב־שנתית לגיל הרך כאמור {{ח:פנימי|סעיף 18|בסעיף 18(ב)}}, ייקבע במסגרת ההקצאה למועצה לגיל הרך, בסעיף תקציב משרד החינוך, בחוק התקציב השנתי.

{{ח:קטע2|פרק ה|פרק ה׳: ביצוע ותקנות}}

{{ח:סעיף|20|ביצוע ותקנות}}
{{ח:ת}} השר ממונה על ביצועו של חוק זה, והוא רשאי להתקין תקנות בכל הנוגע לביצועו.

{{ח:סעיף|21|תחילה ומינוי לראשונה}}
{{ח:תת|(א)}} תחילתו של חוק זה שישה חודשים מיום פרסומו (להלן – יום התחילה); עד יום התחילה ימונו חברי המועצה, לפי הוראות {{ח:פנימי|סעיף 12|סעיף 12}}.
{{ח:תת}} {{ח:הערה|יום פרסום החוק: ט״ו באב התשע״ז (7 באוגוסט 2017).}}
{{ח:תת|(ב)}} השר, באישור ועדת העבודה, הרווחה והבריאות של הכנסת, רשאי, בצו, לדחות את יום התחילה בתקופה אחת שלא תעלה על שלושה חודשים.

{{ח:חתימות|התקבל בכנסת ביום ג׳ באב התשע״ז (26 ביולי 2017).}}
* '''בנימין נתניהו'''
ראש הממשלה
* '''נפתלי בנט'''
שר החינוך
* '''ראובן ריבלין'''
נשיא המדינה
* '''יולי יואל אדלשטיין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]